Alberik ble abbed i Cîteaux da Robert ble kalt tilbake til Molesme av pave Urban II i 1099. Alberik lyktes i å få pave Paschalis II til å oppheve reformklosterets bånd til moderklosteret i Molesme. Dette skjedde gjennom Paschalis’ bulle (19. november 1102) – også kalt . Etter dette stod det lille klosteret i Citeaux under pavelig beskyttelse. Alberik hadde lagt ned et omfattende arbeid for å få dette til å bli virkelighet: han måtte få to kardinaler til å utstede anbefalelsesskriv, og i tillegg måtte paven komme på visitas ikke bare én gang, men to ganger. To munker måtte foreta den 1500 km lange reisen til Roma og så 200 km videre til Troia i Sør-Italia.